“เงินบาท” วันนี้เปิดตลาด 34.34 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.34 บ. แข็งค่าจากปิดตลาดวานนี้ที่ระดับ 34.36 บาท โดยมองกรอบค่าเงินบาทเคลื่อนไหวในช่วง 34.20 - 34.50 บาท/ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.34 บ. แข็งค่าจากปิดตลาดวานนี้ที่ระดับ 34.36 บาท โดยมองกรอบเคลื่อนไหว 34.20 - 34.50 บาท/ดอลลาร์
21 เม.ย. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(21 เม.ย.66) เปิดตลาด 34.34 บาท/ดอลลาร์ แข็งค่าจากราคาปิดตลาดเมื่อวานที่ระดับ 34.36 บาท/ดอลลาร์
โดยดอลลาร์สหรัฐอ่อนค่าเมื่อเทียบกับสกุลเงินหลักหลังสหรัฐเปิดเผยตัวเลขเศรษฐกิจที่อ่อนแอ ซึ่งจะเป็นปัจจัยชะลอการปรับขึ้นอัตราดอกเบี้ยของธนาคารกลางสหรัฐ (เฟด)
ขณะเมื่อคืนนี้ สหรัฐรายงานสรุปภาวะเศรษฐกิจทั้ง 12 เขต หรือ Beige Book โดยระบุว่า เศรษฐกิจสหรัฐประสบภาวะชะงักงันในช่วงไม่กี่สัปดาห์ที่ผ่านมา โดยการจ้างงานชะลอตัวลง ขณะที่ธนาคารพาณิชย์เพิ่มความเข้มงวดในการปล่อยสินเชื่อ หลังเกิดวิกฤตภาคธนาคารในช่วงที่ผ่านมา
นอกจากนี้ สหรัฐยังได้เปิดเผยยอดขายบ้านมือสองปรับตัวลงในเดือนมี.ค. ขณะที่ตัวเลขผู้ยื่นขอสวัสดิการว่างงานสูงกว่าคาดในสัปดาห์ที่แล้ว
โดยวานนี้นักลงทุนต่างชาติขายพันธบัตรไทยสุทธิ 1,826 ล้านบาท และขายหุ้นไทยสุทธิ 738.42 ล้านบาท โดยมองกรอบค่าเงินบาทวันนี้เคลื่อนไหวในช่วง 34.20 – 34.50 บาท/ดอลลาร์
แนะนำผู้นำเข้าควรซื้อเงินตราต่างประเทศเพื่อปิดความเสี่ยง และผู้ส่งออกแนะนำขายเงินตราต่างประเทศที่เหนือระดับ 34.50 บาท/ดอลลาร์ ส่วนกรอบค่าเงินวันนี้ USD/THB 34.20 – 34.50,EUR/THB 3740 – 37.90,JPY/THB 0.2540 – 0.2590,GBP/THB 42.50 – 43.00,AUD/THB 22.90 – 23.40